|  |
| --- |
| Тасдиқ мекунам, Муовини якуми вазири рушди иқтисод ва савдои Ҷумҳурии Тоҷикистон **\_\_\_\_\_\_\_\_\_\_\_\_\_\_\_\_\_\_\_\_ Солеҳзода А.А.**аз « 25 » июни соли 2025 |

П Р О Т О К О Л И №03

ҷаласаи Гурӯҳи кории байниидоравӣ оид ба мониторинг ва арзёбии ҳуҷҷатҳои банақшагирии стратегӣ дар соли 2025 дар назди Вазорати рушди иқтисод ва савдои Ҷумҳурии Тоҷикистон

 25 июни соли 2025 ш. Душанбе

**Иштирок доштанд:** аъзои Гурӯҳи корӣ ва мутахассисони вазорату идораҳо (рӯйхат замима мегардад).

**Иштирок надоштанд:** аъзои Гурӯҳикорӣ аз вазоратҳои адлия, молия, саноат ва технологияҳои нав, фарҳанг, кумитаҳои рушди маҳал, ҳолатҳои фавқуллода ва мудофиаи гражданӣ, кор бо занон ва оила ва меъморӣ ва сохтмон.

**Рӯзномаи ҷаласа:**

 1. Муҳокимаи ҷараёни иҷрои «Барномаи манбаъҳои барқароршавандаи энергия барои солҳои 2023-2027», ки бо қарори Ҳукумати Ҷумҳурии Тоҷикистон аз 1 марти соли 2023, №51 тасдиқ шудааст ва масъули иҷрои он Вазорати энергетика ва захираҳои оби Ҷумҳурии Тоҷикистон мебошад.

2.Муҳокимаи ҷараёни иҷрои «Барномаи рушди геодезия ва харитасозӣ дар Ҷумҳурии Тоҷикистон барои солҳои 2022-2026», ки бо қарори Ҳукумати Ҷумҳурии Тоҷикистон аз 26 октябри соли 2021, №462 тасдиқ шудааст ва масъули иҷрои он Кумитаи давлатии идораи замин ва геодезии назди Ҳукумати Ҷумҳурии Тоҷикистон мебошад.

3.Муҳокимаи раванди иҷрои «Барномаи давлатии рушди ғизои мактабӣ дар Ҷумҳурии Тоҷикистон барои солҳои 2022-2027» бо қарори Ҳукумати Ҷумҳурии Тоҷикистон аз 27 апрели соли 2022, №205 тасдиқ шудааст ва масъули иҷрои он Вазорати тандурустӣ ва ҳифзи иҷтимоии аҳолии Ҷумҳурии Тоҷикистон мебошад.

4.Муҳокимаи раванди амалишавии «Барномаи давлатии рушди муассисаҳои соҳаи маорифи вилояти Хатлон барои солҳои 2022-2027», ки бо қарори Ҳукумати Ҷумҳурии Тоҷикистон аз 31 октябри соли 2022, №533 тасдиқ шудааст ва масъули иҷрои он Вазорати маориф ва илми Ҷумҳурии Тоҷикистон мебошад.

5.Муҳокимаи ҷараёни татбиқи «Барномаи дастгирии давлатӣ ва рушди бахши хусусӣ дар Ҷумҳурии Тоҷикистон барои солҳои 2023-2027», ки бо қарори Ҳукумати Ҷумҳурии Тоҷикистон аз 1 марти соли 2023, №50 тасдиқ шудааст ва масъули иҷрои он Кумитаи давлатии сармоягузорӣ ва идораи амволи давлатии назди Ҳукумати Ҷумҳурии Тоҷикистон мебошад.

Муовини якуми вазири рушди иқтисод ва савдо Солеҳзода А.А. ҷаласаро ифтитоҳ намуда, ҳозиринро бо рӯзномаи ҷаласа шинос намуд.

Вобаста ба масъалаи якуми рӯзномаи ҷаласа оид баиҷрои «Барномаи манбаъҳои барқароршавандаи энергия барои солҳои 2023-2027» ба Сафарзода Мануҷеҳр Баҳодур -муовини вазири энергетика ва захираҳои оби Ҷумҳурии Тоҷикистон рӯнамо пешниҳод намуд.

Ҳадафи асосии Барнома ин самаранок истифода намудани захираҳои энергетикӣ аз ҳисоби манбаъҳои барқароршавандаи энергия, аз қабили шуои офтоб, энергияи шамол, биомасса, об, инчунин ба роҳ мондани омӯзиши дақиқи захираҳои энергетикӣ, вусъат додани истифодаи технологияҳои инноватсионӣ бо истифодаи ашёи ватанӣ мусоидат намудан мебошад.

Барномаи мазкур ҷиҳати ноил гардидан ба яке аз ҳадафҳои стратегии кишвар, яъне расидан ба истиқлолияти энергетикӣ равона гардидааст. Дар чорабиниҳои пешбинигардидаи Барнома самтҳои афзалиятноки рушди соҳаи энергетика ва омӯзишии илму техникаи муосир пешбинӣ шуда, аз 12 боб, 41 банд бо маблағи 1,42 миллиард сомонӣ (маблағҳои шарикони рушд- 1миллиарду 574 ҳазор сомонӣ ва маблағҳои буҷетӣ 3,6 миллион сомонӣ) ва Нақшаи амал барои солҳои 2023 – 2027 аз 15 банд ва1004,2 миллион сомонӣ ба нақша гирифта шудааст. Дар солҳои 2023-2024 иҷрои 15 банд ба нақша гирифта шуда, иҷрои он дар давраи ҳисоботӣ 85 фоизро ташкил дод.

Оид ба масъалаи мазкур Солеҳзода А.А., Саидмуродзода Ш., Ҷурахонзода С.Қ. ва дигар иштироккунандагон ибрози назар намуданд.

Аз ҷониби Солеҳзода А.А. супориш дода шуд, ки иҷрои Нақшаи амали мазкур дар солҳои 2023-2024 фоизи иҷро аз рӯи маблағгузорӣ (аз ҳисоби маблағҳои буҷети ҷумҳурӣ, сармоягузорӣ ва шарикони рушд) ва аз рӯи чорабиниҳо таҳлил гардида, маълумоти дақиқ ба Ҳукумати Ҷумҳурии Тоҷикистон пешниҳод карда шавад.

Роҷеъ ба масъалаи дуюм оид ба иҷрои «Барномаи рушди геодезия ва харитасозӣ дар Ҷумҳурии Тоҷикистон барои солҳои 2022-2026» Сафармаҳмадзода Мирзовалӣ – муовини раиси Кумитаи давлатии идораи замин ва геодезӣ гузориш манзур намуд.

Мақсади Барнома рушди минбаъдаи соҳаи геодезия ва харитасозӣ бо истифода аз таҷҳизоти муосир ва технологияҳои инноватсионӣ мебошад, ки ба сохтани шабакаи дақиқи моҳворавӣ ва маҳсулоти муосири рақобатпазири геодезӣ ва харитасозии ба талаботи байналмилалӣ ҷавобгӯ равона гардида, талаботи давлатро таъмин менамояд.

Барнома аз 8 боб, 37 банд ва Нақшаи чорабиниҳо оид ба амалигардонии Барномаи рушди геодезия ва харитасозӣ дар Ҷумҳурии Тоҷикистон барои солҳои 2022–2026 аз 8 боб ва 38 иборат буда, бо маблағи 60,4 миллион сомонӣ ба нақша гирифта шуда, иҷрои он дар давраи ҳисоботи 37 фоизро ташкил дод.

Оид ба масъалаи мазкур Солеҳзода А.А., Ҷурахонзода С.Қ. ва дигар иштироккунандагон ибрози назар намуданд.

Аз ҷониби Солеҳзода А.А. супориш дода шуд, ки ҳисобот бори дигар бо назардошти иҷрои банд ба банд аз рӯи маблағгузорӣ мониторинг ва арзёбӣ гардида, гузориши муфассал ба Ҳукумати кишвар пешниҳод карда шавад.

Доир ба масъалаи сеюм оид ба ҷараёни иҷрои «Барномаи давлатии рушди ғизои мактабӣ дар Ҷумҳурии Тоҷикистон барои солҳои 2022-2027» Набиев Зоҳир Назруллоевич -сардори Раёсати ташкили хизматрасониҳои тиббӣ ба модару кӯдакон ва танзими оилаи Вазорати тандурустӣ ва ҳифзи иҷтимоии аҳолии ҶТ гузориш манзур намуд.

Ҳадафҳои Барнома аз навсозӣ ва рушди низоми ғизои мактабӣ ҷиҳати таҳкими саломатии хонандагони муассисаҳои таҳсилоти умумӣ бо роҳи таъмини дастрасии ғизои босифат ва мутавозин, тавассути таҳия ва татбиқи самараноки қарорҳои технологӣ, ташкилӣ, идоракунӣ, кадрӣ ва молиявию иқтисодӣ иборат мебошанд.

Барнома аз 9 боб ва 58 банд иборат буда, бо Нақшаи чорабиниҳои амалисозии барои солҳои 2022-2027 тасдиқ гардидааст, ки он аз 7 боб ва 33 банд иборат мебошад ва бо маблағи 257,6 миллион сомонӣ (шарикони рушд – 223 миллион сомонӣ, буҷети давлатӣ – 9,6 миллион сомонӣ, сармоягузорони ватанӣ ва шахсони воқеӣ – 25 миллион сомонӣ) ба нақша гирифта шуда, дар давраи ҳисоботи 94 фоиз иҷро шудааст.

Оид ба масъалаи мазкур Солеҳзода А.А., Ҷурахонзода С.Қ., Одиназода М. С. ва дигар иштироккунандагон ибрози назар намуданд.

Аз ҷониби Солеҳзода А.А. супориш дода шуд, ки ҳисобот бори дигар бо назардошти бандҳои иҷрошуда маблағгузорӣ аз рӯи нақша ва маблағҳои азхудшуда, инчунин дар иҷрои Нақшаи амал дар солҳои 2023-2024 фоизи иҷро аз рӯи маблағгузорӣ ва аз рӯи чорабиниҳо мониторинг ва арзёбӣ гардида, гузориши муфассал ба Ҳукумати кишвар пешниҳод карда шавад.

 Доир ба масъалаи чоруми ҷаласа вобаста ба иҷрои «Барномаи давлатии рушди муассисаҳои соҳаи маорифи вилояти Хатлон барои солҳои 2022-2027» аз ҷониби Сафарзода Иброҳим - сардори Раёсати иқтисод, банақшагирӣ дар соҳаи маориф ва илми вазири маориф ва илми Ҷумҳурии Тоҷикистон гузориш манзур шуд.

Барномаи мазкур бо мақсад фароҳам овардани шароити зарурӣ барои рушди соҳаи маорифи вилояти Хатлон, аз ҷумла сохтмону азнавсозии муассисаҳои таълимӣ, таъмини муассисаҳои соҳаи маориф бо таҷҳизоти зарурӣ, такмили ихтисоси омӯзгорон, таъмини муассисаҳои таълимӣ бо кадрҳои баландихтисос ва гирифтани таҳсилоти босифат дар асоси стандартҳои давлатии таҳсилот мебошад.

Амалишавии Барнома дар ҳаҷми 1,6 миллиард сомонӣ ба нақша гирифта шудааст. Дар давраи ҳисоботи иҷрои он 61,9 фоизро ташкил дод.

 Оид ба масъалаи мазкур Солеҳзода А.А., Раҳматуллоев , Ҷурахонзода С.Қ. ва дигар иштироккунандагон ибрози назар намуданд.

 Аз ҷониби Солеҳзода А.А. супориш дода шуд, ки ҳисобот бори дигар бо назардошти иҷрои индикаторҳои пешбинишуда, банд ба банд аз рӯи маблағгузорӣ мониторинг ва арзёбӣ гардида, гузориши муфассал ба Ҳукумати кишвар пешниҳод карда шавад.

 Вобаста ба ҷараёни иҷрои «Барномаи дастгирии давлатӣ ва рушди бахши хусусӣ дар Ҷумҳурии Тоҷикистон барои солҳои 2023-2027», ки бо қарори Ҳукумати Ҷумҳурии Тоҷикистон аз 1 марти соли 2023, №50 тасдиқ шудааст, сардори Раёсати дастгирии соҳибкории Кумитаи давлатии сармоягузорӣ ва идораи амволи давлатӣ Забирзода Некрӯ Ханҷар рӯнамо пешниҳод намуд.

Барномаи мазкур бо мақсади фароҳам овардани шароити мусоид барои ба роҳ мондани фаъолияти бахши хусусӣ ҳамчун яке аз омилҳои асосии ҳалли масъалаҳои иҷтимоию иқтисодии кишвар бо роҳи таъмини шуғл ва баланд бардоштани сатҳи воқеии некуаҳволии шаҳрвандони Ҷумҳурии Тоҷикистон таҳия гардида, он барои ноил шудан ба ҳадафҳои Стратегияи миллии рушди Ҷумҳурии Тоҷикистон барои давраи то соли 2030 рушди босуръати бахши хусусӣ зарур буда, он ба беҳтар кардани фазои соҳибкорӣ мусоидат менамояд.

Нақшаи амалисозии Барнома барои солхои 2023-2025 аз 60 банд иборат буда дар се сол (2023, 2024 ва 2025) мавриди амал қарор дода мешавад.

Барнома бо маблағи 67,8 миллион сомонӣ ба нақша гирифта шуда, иҷрои он дар давраи ҳисоботи 73 фоиз иҷро шудааст.

Аз ҷониби Солеҳзода А.А. супориш дода шуд, ки иҷрои Нақшаи амали мазкур дар солҳои 2023-2024 индикаторҳои пешбинишуда, фоизи иҷро аз рӯи маблағгузорӣ (аз ҳисоби маблағҳои буҷети ҷумҳурӣ, сармоягузорӣ ва шарикони рушд) ва аз рӯи чорабиниҳо таҳлил гардида, маълумоти дақиқ ба Ҳукумати Ҷумҳурии Тоҷикистон пешниҳод карда шавад.

Дар охири ҷаласа бо дарназардошти қайдҳои боло чунин қарорҳо қабул карда шуд:

1. Вазорати энергетика ва захиращои оби Ҷумҳурии Тоҷикистон натиҷаи иҷрои «Барномаи манбаъҳои барқароршавандаи энергия барои солҳои 2023-2027»-ро, бо дарназардошти эроду пешниҳодҳо такмил дода, то 1 июли соли 2025 ба Вазорати рушди иқтисод ва савдо барои ҷамъбаст пешниҳод намояд;

2. Кумитаи давлатии идораи замин ва геодезии назди Ҳукумати Ҷумҳурии Тоҷикистон натиҷаи ҷараёни иҷрои «Барномаи рушди геодезия ва харитасозӣ дар Ҷумҳурии Тоҷикистон барои солҳои 2022-2026»-ро бо дарназардошти эроду таклифҳо такмил дода, то 1 июли соли 2025 ба Вазорати рушди иқтисод ва савдо барои ҷамъбаст пешниҳод намояд;

3. Сарраёсати рушди соҳаҳои воқеии иқтисодиёт (Аҳадзода Б.) ҳуҷҷатҳои банақшагирии стратегии дар банди 1 ва 2 қайдшударо мавриди арзёбӣ қарор дода, аз ҷараёни иҷрои онҳо гузориши ниҳоиро ба Ҳукумати Ҷумҳурии Тоҷикистон то 11 июли соли 2025 пешниҳод намояд.

4. Вазорати тандурустӣ ва ҳифзи иҷтимоии аҳолии Ҷумҳурии Тоҷикистон натиҷаи ҷараёни иҷрои «Барномаи давлатии рушди ғизои мактабӣ дар Ҷумҳурии Тоҷикистон барои солҳои 2022-2027»-ро бо дарназардошти эроду таклифҳо такмил дода, то 1 июли соли 2025 ба Вазорати рушди иқтисод ва савдо барои ҷамъбаст пешниҳод намояд;

5. Вазорати маориф ва илми Ҷумҳурии Тоҷикистон натиҷаи иҷрои «Барномаи давлатии рушди муассисаҳои соҳаи маорифи вилояти Хатлон барои солҳои 2022-2027»-ро бо дарназардошти эроду пешниҳодҳо такмил дода, то 1 июли соли 2025 ба Вазорати рушди иқтисод ва савдо барои ҷамъбаст пешниҳод намояд;

6. Раёсати рушди соҳаҳои иҷтимоӣ (Файзуллозода Ф. В.) гузориши ҷамбастии такмилдодашударо оид ба иҷрои ҳуҷҷатҳои банақшагирии стратегии дар банди 4 ва 5 қайдшударо мавриди арзёбӣ қарор дода, аз ҷараёни иҷрои онҳо гузориши ниҳоиро ба Ҳукумати Ҷумҳурии Тоҷикистон то 11 июли соли 2025 пешниҳод намояд.

7. Кумитаи давлатии сармоягузорӣ ва идораи амволи давлатии назди Ҳукумати Ҷумҳурии Тоҷикистон натиҷаи ҷараёни иҷрои «Барномаи дастгирии давлатӣ ва рушди бахши хусусӣ дар Ҷумҳурии Тоҷикистон барои солҳои 2023-2027»-ро бо дарназардошти эроду таклифҳо такмил дода, то 1 июли соли 2025 ба Вазорати рушди иқтисод ва савдо барои ҷамъбаст пешниҳод намояд;

8. Сарраёсати таҳлили макроиқтисодӣ, дурнамо ва ислоҳоти иқтисодӣ (Раҳмонализода Ф.) ҷараёни татбиқи «Барномаи дастгирии давлатӣ ва рушди бахши хусусӣ дар Ҷумҳурии Тоҷикистон барои солҳои 2023-2027»-ро мавриди арзёбӣ қарор дода, аз натиҷаи иҷрои он гузориши ниҳоиро ба Ҳукумати кишвар то 11 июли соли 2025 пешниҳод намояд.

 Котиби масъул Шарифов С. С.